== Historisk ==
Den historiske betydning af det græske ord ''barbar'' betegner alle, der ikke var [[hellener]]e (det vil sige fra [[Thessalien]] i [[Grækenland]]) og talte anderledes. (se også [[berber]]) Barbar er et [[onomatopoietikon]], lydord. Barbarer, tilhørte i græske øren, en gruppe af uartikulerede udgrænsede personer, som grækerne ønskede at lægge afstand til.<ref>Lund, s. 10</ref> Ordet optræder blandt andet i det homeriske epos ''[[Iliaden]]'', hvor det siges, at
:"Nastes førte en hær af barbarisk talende karer".<ref>Lund, s. 11</ref>
Om modsætningsparret barbarer/hellenere siger den græske historiker [[Thukydid]]:
:"Det bedste vidnesbyrd herom giver [[Homer]]. For selv om han først levede længe efter [[Den Trojanske Krig]], omtaler han dem intet steds alle som hellenere (en betegnelse han kun bruger om [[Achilleus]] fra Fthiotis' mænd, de første hellenere). Der imod taler han i sine eper om danaere, argeiere og achaiere. Tilsvarende nævner han heller ikke barbarerne. Det skyldes efter min mening, at hellenerne endnu ikke var sammenfattet i et modbegreb." (1.3.3)
Det tidligste sproglige vidnedsbyrd om, at hellenerne kunne have udviklet en fælles etnisk bevidsthed, stammer fra slutningen af det 8. århundrede f.Kr.<ref>Lund, s. 12</ref>
Det første sikre vidnesbyrd om modsætningen barbarer/hellenere findes hos historikeren [[Herodot]], der opdeler den beboede verden (''oikuméne'') i to: hellenere og ikke-helenere, der er geografisk adskilte. Han lader blandt andet nogle græske gesandter give udtryk for, at hellenerne havde en fælles bevidsthed udviklet af fælles sprog, opfattelsen af en fælles afstamning, samt fælles gudedyrkelse og religionsudøvelse:
:"...vort hellenske fællesskab, hvad blod og sprog angår, og gudernes fælles templer og ofringer og de fælles skikke, som det ville være vanærende for athenerne at forråde" (8.144.2)
Modsætningen mellem begreberne barbarer og hellenere skærpedes under indtryk af [[perserkrigene]], der bevirkede, at perserne blev gjort til hellenernes fjendebillede. Aristoteles regnede endda barbarerne for hellenernes naturlige fjender og mente, at det var rimeligt, at hellenerne herskede over barbarer, da disse til dels af natur var slaver.(''politica'' 1252b)<ref>Lund, s. 13</ref>
[[Fil:Germaniae antiquae libri tres, Plate 17, Clüver.jpg|thumb|Germanske krigere fremstillet som barbariske vilde i [[Philipp Clüver]] ''Germania Antiqua'' (1616)]]
Samfund Fysik Kultur Geologi Naturvidenskab